Membru al unui guvern care se prezintă de stânga, ministrul de Finanțe, Eugen Teodorovici, se îndoiește de utilitatea salariului minim în sectorul privat din România.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Într-un interviu acordat dcnews.ro, ministrul a spus că în opinia sa salariul minim ar trebui păstrat doar in sectorul public. În sectorul privat acesta ar trebui înlocuit cu un sistem de stimulente acordat patronilor care plătesc totuși angajaților acest salariu minim.

Majoritatea țărilor UE au un astfel de salariu minim pe economie excepție făcând doar Italia, Austria și țările scandinave.

Teodorovici a lansat un atac și impotriva bugetarilor (minutul 5:30 al interviului). Ministrul s-a referit la bugetarii din administrația centrală. Per total, sectorul bugetar a beneficat de facilități numeroase din partea Guvernului. Eugen Teodorovici a declarat că: „Mă doare să spun acest lucru. Undeva la 20% și ceva din administrația centrală, dacă pleacă mâine, nu e niciun fel de problemă”. Întrebat dacă o astfel de măsură nu se va simți, ministrul a spus: „Chiar din contră, se mișcă și mai bine”.

Teodorovici a mai spus că este într-adevăr anormal ca salariile bugetate de stat să fie mai mari decât în zona privată, cu atât mai mult cu cât există și alte avantaje în domeniul public.

FOTO: Shutterstock